Mixail Ivanovié Steblin-Kamenskij 9 Eftir Steblin-Kamenskij liggur einnig mikið framlag til kynningar og rannsóknar á íslenzkum fornbókmenntum . Hann reyndi einkum að setja sig í spor samtíðarinnar , sem skóp þessar bókmenntir , og taldi , að nútímamenn gætu því aðeins skilið þær rétt , að þeir reyndu að skilja þærfrá sjónarhóli liðinnar samtíðar . Þannig skýrir hann það að höf - undar íslendingasagna skuli vera ónefndir og óþekktir sem afleiðingu ómeðvitaðrar höfundartilfinningar . Þetta kemur einkum fram í bók hans Mir sagi ( Heimur íslendingasagna ) , sem er eins konar heildar - mynd kenninga hans um þetta efni og kom út á íslenzku í þýðingu Helga Haraldssonar á síðastliðnu ári . Rannsóknir íslendingasagna urðu honum einnig tilefni til þess að rekja hin ýmsu þróunarstig skáldsögunnar sem bókmenntagreinar mannkynsins , en í ísienzkum bókmenntum telur hann , að lesa megi ótrúlega skýrt öll stig þessarar þróunar . Það er áreiðanlegt , að íslenzkir fræðimenn mættu gefa þess - um kenningum gaum , en hvort þeir yrðu þeim sammála er önnur saga . Síðasta stórvirki Steblin-Kamenskijs var útgáfa á rússneskri þýðingu á Heimskringlu Snorra Sturlusonar . Hann vann verkið að vísu ekki einn , en fór yfir heildarverkið og samræmdi stíl og málfar hinna ýmsu þýðenda , svo að verkið virkar sem heild . Auk þess samdi hann ritgerð um Snorra og Heimskringlu , sem er að mörgu leyti sérstaklega athygl - isverð , auk hinna viðamiklu skýringa handa hinum rússneska lesanda . Er Steblin-Kamenskij varð sjötugur árið 1973 , gáfu vinir hans og nemendur út sérstakt hefti af tímaritinu Skandinavskij sbornik 18 sem afmælisrit honum til heiðurs . Ritið gefur góða hugmynd um þá ótrú - legu breidd , sem alla tíð kom fram í fræðistarfi Steblin-Kamenskijs og sem þróast síðan í ýmsar stefnur og áttir hjá nemendum hans . Einn - ig var 75 ára afmælis hans minnzt með lítilli grein í Skandinavskij sbornik 24 , 5 - 6 ( 1976 ) . Steblin-Kamenskij var heiðursdoktor frá Há - skóla íslands og frá Háskólanum í Stokkhólmi og er það órækur vitnis - burður um það , hvernig kenningum hans og skoðunum var veitt eftir - tekt . Einnig hlotnaðist honum margvísleg viðurkenning fyrir vísinda - og fræðistörf , en þótt hann mæti viðurkenninguna mikils , ræddi hann ekki um , því að starfið var honum mest virði af öllu . Nú þegar hann er allur , eru fjölmargir nemendur hans sem minnast hans sem frábærs kennara og mikils persónuleika . íslenzk fræði hafa við lát hans misst einstakan fræðimann og ísland einlægan vin .